இவை யாவும் கொடுமை, அநீதி, துரோகம் எனத் தெரிந்தும் நமது எதிர்வினை என்ன? 100 வாக்காளர்களில் 48 பேர் வாக்குச்சாவடிக்கே போக மாட்டோம். அன்று விடுமுறையே ஆனாலும். அன்று சேனல்களில் புதுப் படங்கள் காட்டப்படும். வாக்களித்த 52 பேரில் 21 வாக்குகள் வாங்கியவன் அரசாளுவான். மகன், பேரன் என்று அரச வம்சம் போல, அது சென்றுகொண்டு இருக்கும். ஒன்றும் செய்ய மார்க்கம் இன்றி, வரிகளாலும், விலைவாசிகளாலும், வஞ்சிக்கப்பட்ட வசதிகளாலும் வெங்கொடுமைகளுடன் புழு பூச்சிகள்போல உழன்றுகொண்டு இருப்போம். பின்னர், இருக்கவே செய்கிறது பெட்டைப் புலம்பல்.